text: Druge možnosti za prenos Ogled sistemskih zahtev Windows Essentials je zbirka izdelkov, ki so na voljo z enim samim preprostim prenosom. Pridobite vse hkrati ali pa izberite le tiste, ki jih želite. Upravljajte več e-poštnih računov, koledarje in stike tudi takrat, ko nimate vzpostavljene povezave s spletom. V nekaj minutah s fotografijami, videoposnetki, zemljevidi in drugimi vsebinami ustvarite osupljive objave v spletnem dnevniku. Nato jih objavite pri katerem koli priljubljenem ponudniku storitev spletnih dnevnikov. Če imate storitev OneDrive nameščeno v vseh računalnikih, lahko samodejno dostopate do najnovejše različice datotek, kjer koli ste. Več o tem Vse svoje e-poštne račune lahko dodate v Pošto Windows Live. Preprosto vnesete e-poštni naslov in geslo, nato pa sledite nekaj korakom. Ko so vaši e-poštni računi dodani, organizirajte pogovore. V nadaljevanju je opisano, kako to naredite v Pošti. V nabiralniku programa Pošta kliknite Računi in nato E-pošta. Vnesite svoj e-poštni naslov, geslo in prikazano ime ter kliknite Naprej. Če želite dodati več računov, kliknite Dodaj drug e-poštni račun. Morda se boste morali obrniti na vašega ponudnika e-poštne storitve, da dokonča nastavitev e-poštnega računa. Pošiljajte fotografije visoke ločljivosti družini in prijateljem s programom Pošta Windows Live. Ti lahko enostavno najdejo, pogledajo in prenesejo vaše fotografije. Ker so fotografije shranjene v storitvi OneDrive, ne zavzemajo prostora v nabiralniku. V nabiralniku programa Pošta Windows Live na zavihku Osnovno kliknite E-pošta s sliko. Izberite fotografije, ki jih želite dodati e-poštnemu sporočilu in vnesite ime albuma. Vnesite e-poštne naslove oseb, s katerimi želite deliti svoje fotografije. Kliknite Oblika in nato Zasebnost albuma, da odločite, kdo lahko vidi vaše fotografije. Vaše fotografije privzeto vidijo le osebe, ki jim pošljete e-poštno sporočilo s slikami. Nato kliknite Pošlji. Microsoft lahko omeji število datotek, ki jih uporabnik lahko mesečno prenese v album storitve OneDrive. Če želite vklopiti ali izklopiti pogled s pogovori, v programu Pošta kliknite zavihek Pogled, nato Pogovori in Vklopljeno ali Izklopljeno. Če želite razširiti ali strniti pogovor, na seznamu sporočil izberite sporočilo, ki ima ob sebi trikotnik. Če želite prikazati ali skriti vsa sporočila v pogovoru, kliknite trikotnik poleg sporočila ali Razširi/strni. Opomnike za dogodke in posebne dni lahko dodate v Koledar Windows Live hitro in priročno naravnost iz nabiralnika Pošte Windows Live. Vnesite ime dogodka v podokno koledarja in takoj se bo prikazal. Nato dvokliknite dogodek, da dodate lokacijo ali druge podrobnosti. Tukaj preberite, kako nastavite svoj spletni dnevnik, ustvarite objave v spletnem dnevniku ter dodate fotografije, videoposnetke in zemljevide, ki so del vaše zgodbe. Writer deluje s številnimi priljubljenimi ponudniki storitev spletnih dnevnikov, kot so WordPress, Blogger in TypePad. Če še nimate spletnega dnevnika, kliknite Dodaj račun spletnega dnevnika in nato Ustvari nov spletni dnevnik. Nato sledite nekaj korakom, da obiščete spletno mesto WordPress in ustvarite svoj spletni dnevnik. Ko ustvarite spletni dnevnik, na spletnem mestu kliknite gumb Nastavi v programu Writer. Writer se nastavi samodejno. Če že imate račun spletnega dnevnika, kliknite Dodaj račun spletnega dnevnika in nato sledite korakom za nastavitev spletnega dnevnika v programu Writer. V polje Vnesite naslov objave vnesite naslov za svojo objavo. Vnesite svojo zgodbo v okno za objavo. Če želite oblikovati besedilo, uporabite ukaze na traku. Z možnostmi v skupini Slogi HTML ustvarite naslove. Z možnostmi v skupini Pisava spremenite slog pisave. Kliknite Slika, nato pa s klikom dodajte posamezno sliko iz računalnika ali spleta oz. predogled sličic za fotografije iz albuma v storitvi OneDrive. Ko izberete slike, ki jih želite dodati, se prikažejo v objavi. Odprite spletni brskalnik in poiščite povezavo do videoposnetka, ki ga želite prikazati iz priljubljene storitve za videoposnetke, kot so YouTube, Dailymotion in Metacafe. Kopirajte in prilepite povezavo v objavo in predogled videoposnetka se prikaže samodejno. Če poznate lokacijo, ki jo želite dodati, kliknite zavihek Vstavljanje in nato Zemljevid. V polje Najdi mesto vnesite naslov ali lokacijo in pritisnite Enter. Če želite izbrati želeno vrsto zemljevida, kliknite spustni seznam, Cesta, Iz zraka ali Ptičja perspektiva in nato Vstavi.


source: fineweb

text: Atomic Charter so vsestranske smuči namenjene smučanju izven urejenih smučišč in po celem snegu. So izjemno vsestranske smuči iz serije Tracker. S svojim 100 mm širokim srednjim delom in izjemno dvignjenim sprednjim predelom te smuči kar drsijo po pršiču, medtem ko jim stranska Step Down konstrukcija zagotavlja izjemen in konstanten oprijem robnikov na trdem terenu. Robustni in ultra lahki vložki iz titana Ti Mega Grip, nameščeni tik pod vezmi, omogočajo še bolj direkten prenos sile na robnike. Izjemno lahka Lite lesena sredica in posebne, po meri narejene kože iz 100 % moherja, omogočajo še učinkovitejšo hojo proti vrhu. več


text: Upravljalec spletnega mesta EVINO trgovina in gostinstvo d.o.o., uporablja piškotke za namene zagotavljanja boljše funkcionalnosti in uporabniške izkušnje, varnosti, nemotenega delovanja spletnih portalov, štetja uporabnikov na spletnem mestu in povezovanju s socialnimi omrežji. Uporabljamo tudi piškotke, izdane s strani Google inc za namene spletne statistike uporabe našega spletnega mesta. Več o piškotkih. S tem ko zaprete to obvestilo se strinjate z uporabo piškotkov na naši spletni strani.